જિલાની બ્રિજ બનવાને કારણે અડાજણ, રાંદેર વિસ્તારના લોકો રેલવે સ્ટેશન જવા માટે આ જ બ્રિજનો વપરાશ કરશે. તેમાં પણ લોકોએ એક પણ જગ્યાએ ટ્રાફિક સિગ્નલ પર પણ ઊભા રહેવાની જરૂર નહીં પડે. જ્યારે સરદાર બ્રિજથી રિંગ રોડ થઇને રેલવે સ્ટેશન જનારાઓએ મજૂરા ગેટ જૂની આરટીઓ પાસે ટ્રાફિક સિગ્નલ પર ઊભા રહેવું પડતું હોય છે. આ ઉપરાંત અડાજણ, રાંદેર વિસ્તારના લોકો ચોક બજાર, ભાગળ થઇને રેલવે સ્ટેશન જાય તો તેઓએ ટ્રાફિકમાં અટવાઇ જતા હોય છે. તેના કારણે લોકો ટ્રેનના સમય કરતાં 45 મિનિટ વહેલા ઘરેથી નીકળવું પડતું હોય છે. જ્યારે જિલાની બ્રિજને કારણે અડાજણ, રાંદેર વિસ્તારના લોકો ફકત 10 જ મિનિટમાં રેલવે સ્ટેશન પર પહોંચી જવાશે.